Akademiya tomonidan tegishli vazirliklar bilan birgalikda 2023 yil oktyabr-2024 yil iyun oylarida boshqaruv kadrlari uchun malaka oshirish kurslari tashkil etiladi. Vazirlar Mahkamasining tegishli qarori bilan O‘zbekiston prezidenti huzuridagi Davlat boshqaruvi akademiyasida malaka oshiradigan boshqaruv kadrlarining lavozimlari tarkibi tasdiqlandi. Unga ko‘ra, akademiya tomonidan tegishli vazirliklar bilan birgalikda 2023 yil oktyabr-2024 yil iyun oylarida boshqaruv kadrlari uchun malaka oshirish kurslari tashkil etiladi. Xususan, qaror bilan: Oliy ta’lim fan va innovatsiyalar vazirligining boshqarma va bo‘lim boshliqlari; hududiy bo‘linmalar rahbarlari, rahbar o‘rinbosarlari, boshqarma va bo‘lim boshliqlari; Maktabgacha va maktab ta’limi vazirligining boshqarma va bo‘lim boshliqlari; hududiy bo‘linmalar rahbarlari, rahbar o‘rinbosarlari, boshqarma va bo‘lim boshliqlari; tuman (shahar) bo‘limlari boshliqlari grant asosida malaka oshirish kurslarida ishtirok etishi belgilandi.